Marie-Thérèse Glaesener-Hartmann

D'(Marie-)Thérèse Glaesener-Hartmann, gebuer den 18. Abrëll 1858 an der Stad Lëtzebuerg, an och do gestuerwen den 18. Februar 1923, war eng lëtzebuergesch Molerin.
Si war d'Duechter vum Architekt Antoine Hartmann.

Si war warscheinlech déi éischt Lëtzebuergerin déi am Ausland Konscht studéiert huet. Hire Papp huet a senger Fräizäit Aquarelle gemoolt an huet bei sengem Meedchen den Interessi fir d'Molerei waakreg gemaach. Mat 19 Joer ass si op Düsseldorf Konscht studéiere gaangen. Well d'Fraen zu där Zäit nach net an de staatleche Konschtschoulen zougelooss waren, huet si Privatcourse beim Gustav Süs geholl, an zu München beim Moler Alexander von Liezen-Mayer. Duerno war si d'Schülerin vun de franséische Moler Auguste Carolus-Duran a Jean-Jacques Henner, déi en "Dammenatelier" fir Portraitsmolerei zu Paräis haten. Si ass virun allem fir hir Interieuren a Portraite bekannt.Wirtz, Jacobine, Eckhart, Kathrin. Künstlerinnen entdecken: Unterrichtsmappe für Lehrerinnen und Lehrer der Vor- und Primärschulen. Numéro spécial du Courrier de l'éducation nationale, 2008 S.186-190


Scho wärend hirem Studium, huet si hir Biller zu Lëtzebuerg an der Fënster vum Geschäft vum Louis Segers ausgestallt.Moes, Jean-Nicolas. Kunst und Literatur; in: Das Luxemburger Land, N°41 vum 14. Oktober 1883, S. 575Moes, Jean-Nicolas. Kunst und Literatur; in: Das Luxemburger Land, N°7 vum 17. Februar 1884, S. 110-111Moes, Jean-Nicolas. Kunst und Literatur; in: Das Luxemburger Land, N°35 vum 31. August 1884, S. 560 Si huet vun 1894 bis 1912 am Cercle artistique de Luxembourg ausgestallt.Zwank, Edmond. Le Cercle artistique de Luxembourg (1893-1993). 1993, 333p.

Zu Lëtzebuerg um Belair an zu Suessem am Quartier Belval-Sud goufe Stroossen, d'Rue Marie-Thérèse Glaesener-Hartmann, resp. d'Rue Thérèse Glaesener-Hartmann, no der Molerin genannt.
Galerie

 Literatur 

 Hirsch, Anton. Die bildenden Künstlerinnen der Neuzeit. Stuttgart: Verlag Ferdinand Enke, 1905 S.186-190
 Goetzinger, Germaine, Lorang, Antoinette, Wagener, Renée [Hrsg.]. Wenn nun wir Frauen auch das Wort ergreifen...: Frauen in Luxemburg 1880-1950. Luxembourg: Publications nationales du Ministère de la culture, 1997 S.272-277 ISBN 2-87984-010-4.
 Wirtz, Jacobine, Eckhart, Kathrin. Künstlerinnen entdecken: Unterrichtsmappe für Lehrerinnen und Lehrer der Vor- und Primärschulen. Numéro spécial du Courrier de l'éducation nationale, 2008 S.186-190

 Um Spaweck 

 Linda Eischen. Les femmes dans l'art luxembourgeois Ons Stad, N°77, 2004, S.12-18
 Wirtz, Jacobine, Eckhart, Kathrin. Künstlerinnen entdecken: Unterrichtsmappe für Lehrerinnen und Lehrer der Vor- und Primärschulen Numéro spécial du Courrier de l'éducation nationale, 2008 S.186-190

 Kuckt och 
 Lëscht vu lëtzebuergesche Konschtschafenden

Kategorie:Gebuer 1858
Kategorie:Lëtzebuergesch Moler
Kategorie:Gestuerwen 1923
Kategorie:Persounen, no deenen eng Struktur zu Lëtzebuerg genannt ass